**ŠIAURĖS VAKRŲ LIETUVOS VVG VISUOTINIO NARIŲ SUSIRINKIMO PROTOKOLAS**

2022-09-27 Nr. 2

Mažeikiai

Susirinkimo data – 2022 m. rugsėjo 27 d.

Susirinkimo laikas – 16 val. 30 min.

Susirinkimo vieta: Savivaldybės posėdžių salė, Stoties g. 18, Mažeikiai.

Susirinkimo pirmininkas – Loreta Rubežienė.

Susirinkimo sekretorė – Dangira Undžienė.

Šiaurės vakarų Lietuvos vietos veiklos grupė turi 29 narius. Visuotiniame narių susirinkime dalyvauja 16. Dalyvių sąrašas pridedamas.

 DARBOTVARKĖ:

1. Dėl ŠVLVVG narių registracijos.

Pranešėja D. Baranauskienė.

2. Dėl visuotinio narių susirinkimo darbotvarkės pristatymo ir tvirtinimo, posėdžio sekretoriaus skyrimo.

Pranešėja L. Rubežienė

3. Dėl „Šiaurės vakarų Lietuvos vietos veiklos grupės 2015–2023 m. vietos plėtros strategijos“ priemonės „Pagrindinės paslaugos ir kaimų atnaujinimas kaimo vietovėse“ (LEADER-19.2-7) papildymo 3 veiklos sritimi „Bandomieji sumanūs kaimai“ ir pritarimo Vietos plėtros strategijos pakeitimams.

Pranešėja D. Skorodumova.

4. Dėl ŠVLVVG rekomendacijos Vilmai Vžesniauskienei.

1. SVARSTYTA. Šiaurės vakarų Lietuvos vietos veiklos grupės narių registracija.

Daiva Baranauskienė informavo, kad visuotiniame narių susirinkime dalyvauja 16 balsavimo teisę turinčių VVG narių. Kvorumas yra, todėl susirinkimą galima pradėti.

2. SVARSTYTA. Visuotinio narių susirinkimo darbotvarkės pristatymas ir tvirtinimas.

Loreta Rubežienė informavo susirinkimo narius, kad yra papildyta darbotvarkė „Dėl ŠVLVVG rekomendacijos Vilmai Vžesniauskienei. Ji pasiūlė balsuoti ir pritarti darbotvarkės papildymui bei pritarti posėdžio sekretorės kandidatūrai.

Balsuota: už – 16; prieš – 0; susilaikė – 0.

NUTARTA:

1. Pritarti darbotvarkės papildymui.

2. Patvirtinti susirinkimo sekretore Dangirą Undžienę.

3. SVARSTYTA. „Šiaurės vakarų Lietuvos vietos veiklos grupės 2015–2023 m. vietos plėtros strategijos“ priemonės „Pagrindinės paslaugos ir kaimų atnaujinimas kaimo vietovėse“ (LEADER-19.2-7) papildymas 3 veiklos sritimi „Bandomieji sumanūs kaimai“ ir pritarimas Vietos plėtros strategijos pakeitimams.

Donata Skorodumova informavo, kad 2022 m. rugpjūčio 22 d. gautas raštas Nr. BRK-12398 iš Nacionalinės mokėjimo agentūros prie Žemės ūkio ministerijos, kuriame informuojama, kad Šiaurės vakarų Lietuvos vietos veiklos grupė turi galimybę inicijuoti sumanių kaimų bandomuosius vietos projektus. Buvo parengtas 2015–2023 m. vietos plėtros strategijos pakeitimas ir papildyta II prioriteto „Socialinės ir ekonominės veiklos galimybių didinimas, kuriant mažąją infrastruktūrą, ugdant bendruomeniškumą ir stiprinant socialinę įtrauktį“ priemonė „Pagrindinės paslaugos ir kaimų atnaujinimas“ 3 veiklos sritimi „Bandomieji sumanūs kaimai“. Atlikti kiti strategijos pakeitimai, kurie matomi 5 lentelėje.

Balsuota: už – 16; prieš – 0; susilaikė – 0.

NUTARTA. Pritarti priemonės „Pagrindinės paslaugos ir kaimų atnaujinimas kaimo vietovėse“ (LEADER-19.2-7) papildymu 3 veiklos sritimi „Bandomieji sumanūs kaimai“ ir kitiems Vietos plėtros strategijos pakeitimams (pridedama Vietos plėtros strategijų, įgyvendinamų bendruomenių inicijuotos vietos plėtros būdu, administravimo taisyklių 5 priedas).

Balsuota: už – 16; prieš – 0; susilaikė – 0.

4. SVARSTYTA. ŠVLVVG rekomendacija Vilmai Vžesniauskienei.

L. Rubežienė informavo, kad Ukrinų bendruomenė ruošiasi teikti Vilmos Vžesniauskienės kandidatūrą Mažeikių rajono savivaldybės nominacijai „Bendruomenės gerbūvio kūrėja“ ir prašo pritarti šiai kandidatūrai. Vilma yra daug metų mūsų narė, visada dalyvauja rengiamose parodose, pristato bendruomenės gaminamus produktus, rašo ir įgyvendina daug projektų, kurie telkia bendruomenę bendrai veiklai.

Balsuota: už – 15; prieš – 0; susilaikė – 1 (Vilma Vžesniauskienė).

NUTARTA. Teikti Mažeikių r. savivaldybės Nominacijų vertinimo ir skyrimo komisijai rekomendaciją dėl nominacijos „Bendruomenės gerbūvio kūrėja“ skyrimo Vilmai Vžesniauskienei.

Susirinkimo pirmininkė Loreta Rubežienė

Susirinkimo sekretorė Dangira Undžienė